題惠山寺真賞亭流觴
作者：施大任
朝代：宋

paragraphs: 惠山山半有飛泉，甃石環亭泛酒船。
只任源流自亭下，不緣機智得方圓。
夷猶小棹翻賓榻，零亂浮華出洞天。
六月炎蒸應戀此，二松風韵更蕭然。
江帆遠渡疏林外，山鳥閑吟落照邊。
盛世正逢元祐日，清歡重繼永和年。
縈心難效公垂詠，真賞尤知子美賢。
我是林泉自由者，時時來作醉中仙。